
PARLAMENTUL ROMÂNIEI

CAMERA DEPUTAŢILOR

	COMISIA PENTRU POLITICĂ                                                                     

       ECONOMICĂ, REFORMĂ

             ŞI PRIVATIZARE
	
	                     Bucureşti,  03 .03.2009
                     Nr. 21/35
                     PL-x 42
                                                                                               PL-X  53
	                                                                           Bucureşti, 10.05.2006

                                                                           Nr.  Pl.x – 289/2006


RAPORT 

asupra proiectului de Lege pentru aprobarea Ordonanţei de urgenţă a Guvernului nr.109/2008 privind acordarea de ajutor de stat individual având ca obiectiv dezvoltarea regională
În conformitate cu prevederile art. 95 şi 115 din Regulamentul Camerei Deputaţilor, republicat, cu modificările ulterioare, Comisia pentru politică economică, reformă şi privatizare a fost sesizată, spre dezbatere, în fond, în procedură de urgenţă, cu proiectul de Lege pentru aprobarea Ordonanţei de urgenţă a Guvernului nr.109/2008 privind acordarea de ajutor de stat individual având ca obiectiv dezvoltarea regională, trimis cu adresa nr. PL-x 42 din 9 februarie 2009, înregistrată sub nr. 21/35 din  10 februarie  2009.
Conform prevederilor art. 75 din Constituţia României, republicată, şi ale art.92 alin. (9) pct. 1 din Regulamentul Camerei Deputaţilor, republicat, cu modificările ulterioare, Camera Deputaţilor este Cameră decizională.

Senatul, în calitate de primă Cameră sesizată, a adoptat proiectul de lege în şedinţa din 2  februarie 2009.
Consiliul Legislativ, prin avizul nr.1068 din 15 septembrie 2008, a avizat favorabil proiectul de ordonanţă de urgenţă, cu observaţii şi propuneri.
   Comisia juridică, de disciplină şi imunităţi a avizat favorabil iniţiativa legislativă, conform avizului  nr. 31/134 din 25 feruarie 2009. 

Proiectul de ordonanţă de urgenţă supus dezbaterii  reglementează stabilirea condiţiilor pentru acordarea unui ajutor de stat individual în valoare nominală de 143 milioane euro, în echivalent lei, de către Guvernul României, către Ford Motor  Company care a achiziţionat conform contractului de vânzare-cumpărare acţiuni nr. 61 din 12 septembrie 2007, încheiat cu Autoritatea pentru Valorificarea Activelor  Statului, 72,40316 % din acţiunile obţinute de către această Autoritate la Societatea Comercială ’’Automobile Craiova’’ – S.A.. Acest ajutor de stat individual constituie un sprijin acordat către Ford Motor  Company pentru implementarea a două proiecte de investiţii, unul având ca obiect producerea de automobile, iar cel de-al doilea producţia de motoare, proiecte la care Ford Motor Company şi-a asumat obligaţia realizării de investiţii ale căror costuri eligibile sunt de 600 milioane de euro, investiţii destinate să asigure eşalonat majorarea producţiei la 300.000 de automobile şi, respectiv 300.000 de motoare până la sfârşitul anului 2012.
În conformitate cu prevederile art. 61 din Regulamentul Camerei Deputaţilor, republicat, cu modificările ulterioare, membrii Comisiei au examinat iniţiativa legislativă susmenţionată, în şedinţa din 3 martie  2009.
La lucrările Comisiei a participat, în calitate de invitat, din partea Ministerului Finanţelor Publice, doamna  Graţiela Iordache – secretar de stat. 

   La dezbaterea acestei iniţiative legislative, din totalul de 25 de membri ai Comisiei pentru politică economică, reformă şi privatizare au fost prezenţi toţi deputaţii. 
    În urma examinării proiectului de lege şi a opiniilor exprimate, membrii Comisiei au hotărât, cu unanimitate de voturi, să supună plenului Camerei Deputaţilor, spre dezbatere şi adoptare, proiectul de Lege pentru aprobarea Ordonanţei de urgenţă a Guvernului nr.109/2008 privind acordarea de ajutor de stat individual având ca obiectiv dezvoltarea regională, în forma adoptată de Senat.
În raport cu obiectul şi conţinutul său, iniţiativa legislativă face parte din categoria legilor ordinare.

           PREŞEDINTE                                                                                     SECRETAR
          Mihai TUDOSE                                                   Cătălin CHERECHEŞ
Consilier  parlamentar:
      Anca Chiser

BIROUL  PERMANENT  
AL

CAMEREI  DEPUTAŢILOR

 Vă înaintăm, alăturat, RAPORTUL asupra proiectului de Lege pentru aprobarea Ordonanţei de urgenţă a Guvernului nr.109/2008 privind acordarea de ajutor de stat individual având ca obiectiv dezvoltarea regională, trimis, spre dezbatere în fond, în procedură de urgenţă, cu adresa nr. PL-x 42 din 9 februarie 2009, înregistrată sub  nr. 21/35 din  10 februarie  2009, Camera Deputaţilor fiind Cameră decizională. 
În raport cu obiectul şi conţinutul său, proiectul de lege face parte din categoria legilor ordinare.

                                                     PREŞEDINTE,
                                                    Mihai TUDOSE

